ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670009349


ขอให้ปรับปรุงการให้บริการของเจ้าหน้าที่รักษาความปลอดภัยประจำสวนวชิรเบญจทัศ (สวนรถไฟ) บริเวณประตูทางเข้าศูนย์การเรียนรู้อนุรักษ์สัตว์น้ำ แขวงจตุจักร เขตจตุจักร กรุงเทพมหานคร จุดสังเกตหากเดินเข้ามาจากด้านนอกบริเวณที่เจ้าหน้าที่ฯ นั่งจะอยู่ด้านขวามือ แต่หากเดินออกจากศูนย์การเรียนรู้ฯ บริเวณที่เจ้าหน้าที่ฯ นั่งจะอยู่ด้านซ้ายมือ เนื่องจากวันที่ (5 มีนาคม 2567) เวลาประมาณ 17.20 น. ผู้ร้องและคนรักได้ไปพักผ่อนที่สวนวชิรเบญจทัศ (สวนรถไฟ) และได้ซื้อถั่วจากด้านหน้าสวนฯ มาเพื่อให้กระรอกภายในสวนฯ จากนั้นผู้ร้องและคนรักได้ชักชวนกันไปให้อาหารปลาที่บริเวณศูนย์การเรียนรู้อนุรักษ์สัตว์น้ำ หลังจากให้อาหารปลาแล้วเสร็จผู้ร้องและคนรักก็ได้เดินไปนั่งบริเวณน้ำตกด้านหน้าตึกศูนย์การเรียนรู้ฯ เพื่อนั่งพักขณะนั่งพักผู้ร้องได้หยิบถั่วขึ้นมารับประทานร่วมด้วย จากนั้นได้มีเจ้าหน้าที่รักษาความปลอดภัย เพศชาย (ไม่ทราบชื่อ) อายุประมาณ 35 ปี รูปร่างผอม ผิวดำแดง สูงประมาณ 160-165 เซนติเมตร ลักษณะการแต่งกายสวมใส่เสื้อแขนยาวด้านในและใส่เสื้อยืดด้านนอก สวมใส่เสื้อกั๊กสีดำมีตัวหนังสือสีเหลือง สวมหมวก ลักษณะการแจ้งการคล้ายการ์ด (ตามผู้ร้องแจ้ง) เดินมาเข้ามาพูดกับผู้ร้องโดยน้ำเสียงดังและใช้น้ำเสียงไม่สุภาพ แจ้งกับผู้ร้อง โดยพูดว่า " ห้ามกินนะ ห้ามกินนะ " พูดประมาณ 4-5 ครั้ง และในครั้งที่ 3 บุคคลดังกล่าวมีท่าทีการพูดพร้อมกับชี้มาที่หน้าของผู้ร้อง ซึ่งเป็นกิริยาที่ไม่เหมาะสมเป็นอย่างมาก โดยผู้ร้องแจ้งว่าบริเวณดังกล่าวไม่ได้มีป้ายติดประกาศเตือนว่าห้ามรับประทานอาหารแต่อย่างใด ขณะเดินออกมาผู้ร้องพบเห็นเพียงป้ายจำหน่ายอาหารปลา และป้ายติดห้ามให้อาหารนกพิราบ ซึ่งผู้ร้องแจ้งว่าหากผู้ร้องพบเห็นป้ายติดประกาศห้ามรับประทานอาหารผู้ร้องก็ยินดีที่จะทำตามกฎอย่างเคร่งครัด แต่กรณีดังกล่าวผู้ร้องเห็นว่าเจ้าหน้าที่รักษาความปลอดภัยคนดังกล่าวควรจะใช้คำพูด น้ำเสียง และท่าทาง ในการชี้แจ้งหรืออธิบายให้มีความสุภาพและเหมาะสมมากกว่านี้ ซึ่งผู้ร้องเคยมาพักผ่อนที่สวนวชิรเบญจทัศ (สวนรถไฟ) หลายครั้ง ไม่เคยพบเห็นเหตุการณ์เช่นนี้ จึงประสงค์ให้หน่วยงานที่เกี่ยวข้องปรับปรุงการให้บริการ

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook